Document ID: 31981R1822

*****
ΚΑΝΟΝΙΣΜΟΣ (ΕΟΚ) αριθ. 1822/81 ΤΗΣ ΕΠΙΤΡΟΠΗΣ
της 2ας Ιουλίου 1981
περί τροποποιήσεως του κανονισμού (ΕΟΚ) αριθ. 1018/70 «περί εφαρμογής
συμπληρωματικών κατηγοριών ποιότητος σε ορισμένα λαχανικά»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 4 παράγραφος 1,
Εκτιμώντας:
ότι ο κανονισμός (ΕΟΚ) αριθ. 1292/81 της Επιτροπής της 12ης Μαΐου 1981 περί καθορισμού κανόνων ποιότητος για τα πράσα, τις μελιτζάνες και τα κολοκυθάκια (3) προβλέπει κατηγορία «ΙΙΙ» για τα προϊόντα αυτά·
ότι κατά την έννοια του άρθρου 4 παράγραφος 1 πρώτο εδάφιο του κανονισμού (ΕΟΚ) αριθ. 1035/72, οι κατηγορίες ποιότητος «ΙΙΙ » δεν πρέπει να εφαρμοσθούν παρά μόνο αν τα προϊόντα που ανταποκρίνονται στις κατηγορίες αυτές είναι αναγκαία για την κάλυψη των αναγκών της καταναλώσεως· ότι η ανάγκη αυτή, που αναγνωρίσθηκε για ορισμένα λαχανικά από τον κανονισμό (ΕΟΚ) αριθ. 1018/70 της Επιτροπής της 29ης Μαΐου 1970 (4), όπως τροποποιήθηκε από τον κανονισμό (ΕΟΚ) αριθ. 76/74 (5), εμφανίζεται επί του παρόντος για τα πράσα, τις μελιτζάνες και τα κολοκυθάκια·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 1018/70 προστίθενται οι ακόλουθες ενδείξεις: «πράσα, μελιτζάνες, κολυκυθάκια».
Άρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 2 Ιουλίου 1981.

Labels: 7
17